གོང་གི་ཚན་པ་ལས་འཇིག་རྟེན་གྱི་བླང་དོར་གྱི་གནས་ལ་ཇི་ལྟར་འཇུག་ཚུལ་གཙོ་བོར་བཟུང་ནས་གདམས་ཡོད།བོད་ཀྱི་སྐྱེ་བོ་རྒན་གཞོན་རྣམས་དམུ་རྒོད་དང་ཁྲིམས་མེད་མི་བྱེད་པར་རྒྱལ་ཁྲིམས་བརྩི་ཞིང་སྤྱི་སེམས་ཆེ་བ།དོན་ལ་ཐུག་ཚེ་རང་ལྟ་མཆོག་འཛིན་མི་བྱེད་པར་ཀུན་ལ་བློ་གྲོས་བསྡུར་དགོས་པའི་ཞལ་ཆེམས་གནང་བ་མ་ཟད།བོད་ཀྱི་སྐྱེ་བོ་མཐོ་དམའ་བར་གསུམ་གང་ཡིན་ཡང་རང་གི་ཕ་ཡུལ་ལ་གཅེས་ཤིང་དགའ་བ་དང་དེའི་བདེ་འཇགས་ལ་སྲུང་སྐྱོབ་བྱེད་པ་ནི་སྐྱེ་བོ་རྣམས་ཀྱི་འོས་འགན་ཡིན་པས།དེའི་ཆེད་དུ་བློ་དང་སྟོབས་ཤུགས་གང་ཡོད་འབུལ་དགོས་པར་མངོན་པར་གདམས་པ་རེད།